Ek het nou op 38 jarige ouderdom skielik besef dat ek besig is om dieselfde pad te loop as my ma wat betref artritis. Sy het lelike en stywe knoppe in die voorste lid van al haar vingers (kan nie 'n vuis maak nie) Sy het al baie gesê dit was nooit pynlik nie. My twee wysvingers is gedurig gevoelig en seer en begin nou ook knopperig raak en is baie dae styf. Ek is heeldag bewus van dit en dit is ongemaklik. Ek het al Vyoxx gedrink wat help vir die ongemak, maar ek is bang om anti-inflammatoriese middels gereeld te neem. Hoe kan ek hierdie proses vertraag of stop? As dit geneties is, wat is my kanse om dit nie in so 'n erge graad te kry nie?
Answer 832 views
Benoud, die beste is om eers uit te vind wat die oorsaak is van die artritis. Daar is verskeie oorsake en sommige kan suksesvol behandel word. Die beste sal wees om 'n rumatoloog te gaan sien vir 'n volledige uitwerk van jou probleem. As jy eers 'n definitiewe diagnose het kan mens 'n spesifieke behandelings/voorkomings plan vir jou uitwerk. Sterkte.